CELEX: 22020D0345
Language: bg
Date: 2019-12-13 00:00:00
Title: Решение на Съвместния комитет на ЕИП № 327/2019 от 13 декември 2019 година за изменение на приложение XXI (Статистика) към Споразумението за ЕИП [2020/345]

5.3.2020   
               
               
                  BG
               
               
                  Официален вестник на Европейския съюз
               
               
                  L 68/85
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 327/2019
         от 13 декември 2019 година
         за изменение на приложение XXI (Статистика) към Споразумението за ЕИП [2020/345]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) 2018/1091 на Европейския парламент и на Съвета от 18 юли 2018 г. относно интегрирана статистика за земеделските стопанства и за отмяна на регламенти (ЕО) № 1166/2008 и (ЕС) № 1337/2011 (1) следва да бъде включен в Споразумението за ЕИП.
                  
               
                     (2)
                  
                  
                     Регламент (ЕС) 2018/1091 отменя Регламент (ЕО) № 1166/2008 на Европейския парламент и на Съвета (2), който е включен в Споразумението за ЕИП и който поради това следва да бъде заличен от Споразумението за ЕИП.
                  
               
                     (3)
                  
                  
                     Поради това приложение XXI към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Текстът на точка 23 (Регламент (ЕО) № 1166/2008 на Европейския парламент и на Съвета) от приложение XXI към Споразумението за ЕИП се заменя със следното:
            
               „32018 R 1091: Регламент (ЕС) 2018/1091 на Европейския парламент и на Съвета от 18 юли 2018 г. относно интегрирана статистика за земеделските стопанства и за отмяна на регламенти (ЕО) № 1166/2008 и (ЕС) № 1337/2011 (ОВ L 200, 7.8.2018 г., стр. 1).
               За целите на настоящото споразумение разпоредбите на този регламент се тълкуват със следните адаптации:
               
                           а)
                        
                        
                           Държавите от ЕАСТ не са задължени да правят регионалната разбивка на данните, която се изисква с този регламент.
                        
                     
                           б)
                        
                        
                           Държавите от ЕАСТ не са задължени да събират и предоставят данни относно изпълнението на мерки, свързани с модула „Развитие на селските райони“ в член 7, буква б), с модула „Овощни градини“ в член 7, буква ж) и с модула „Лозя“ в член 7, буква з). и мерки според посоченото в приложение IV към Регламента, включително ad-hос данни, допълващи трите посочени модула в контекста на член 9.
                        
                     
                           в)
                        
                        
                           Настоящият регламент не се прилага по отношение на Лихтенщайн.“
                        
                     
         
         
            Член 2
            Текстът на Регламент (ЕС) 2018/1091 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
         
         
            Член 3
            Настоящото решение влиза в сила на 14 декември 2019 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
         
         
            Съставено в Брюксел на 13 декември 2019 година.
            
               
                  За Съвместния комитет на ЕИП
               
               
                  Председател
               
               Gunnar PÁLSSON
            
         
         
            (1)  ОВ L 200, 7.8.2018 г., стр. 1.
         
            (2)  ОВ L 321, 1.12.2008 г., стр. 14.
         
            (*1)  Без отбелязани конституционни изисквания.